Številka: 401-1/2025-20

 Datum: 23.06.2025

Na podlagi 52. člena Zakona o stvarnem premoženju države in samoupravnih lokalnih skupnosti (Ur. l. RS, št. 11/2018, 79/2018 s spremembami in dopolnitvami), v povezavi z 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18 s spremembami in dopolnitvami) Univerza v Ljubljani, Fakulteta za računalništvo in informatiko objavlja

**NAMERO O ODDAJI STVARNEGA PREMOŽENJA V NAJEM št. 401-1/2025-20**

Univerza v Ljubljani objavlja namero o sklenitvi najemne pogodbe za nepremičnino/e v lasti Univerze v Ljubljani, Fakultete za računalništvo in informatiko, in sicer na naslovu Večna pot 113, z identifikacijskih znakom nepremičnine št. 718 k.o. 2682 Brdo Ljubljana.

Oddaja se prostor v 3. nadstropju (R3.62) v izmeri 20,78 m2. Najemnina znaša 415,60 EUR brez DDV.

Poslovni prostor se bo oddal v najem do 30. 9. 2026.

Za navedeno nepremičnino bo sklenjena neposredna najemna pogodba v skladu z Zakonom o stvarnem premoženju države in samoupravnih lokalnih skupnosti ter Uredbo o stvarnem premoženju države in samoupravnih lokalnih skupnosti.

Prijavo na namero je treba oddati na priloženem obrazcu. **Rok za prijavo na namero je 20 dni** od objave na spletni strani. Prijavo na namero lahko ponudniki oddajo po e-pošti na e-naslov dekanat@fri.uni-lj.si. Upoštevane bodo vse prijave, ki bodo prispele na e-naslov do izteka zadnjega dne objave.

Pred sklenitvijo neposredne pogodbe se izvede postopek pogajanj o najemnini z vsemi zainteresiranimi ponudniki, v primeru, da je za poslovni prostor več interesentov.

V primeru, da do 12. 07. 2025 do 24.00 ure ne prispe nobena vloga, ostane namera objavljena na spletni strani Univerze v Ljubljani, Fakultete za računalništvo in informatiko, do prispetja prve vloge oziroma do umika namere s strani upravljavca premoženja.

Univerza v Ljubljani, Fakulteta za računalništvo in informatiko, si pridržuje pravico, da lahko do sklenitve pravnega posla, brez odškodninske odgovornosti, ustavi postopek.

 izr. prof. dr. Mojca Ciglarič, dekanja